ਟੋਕਰੀ ਗੀਤ
ਟੋਕਰੀ ਗੀਤ ਇੱਕ ਕਿਸਮ ਦਾ ਅਸਾਮੀ ਲੋਕ ਗੀਤ ਹੈ ਜੋ ਕਿ ਟੋਕਰੀ ਵਜਾਉਂਦੇ ਹੋਏ ਹੀ ਗਾਇਆ ਜਾਂਦਾ ਹੈ। ਪਹਿਲਾਂ ਇਸਨੂੰ ਟੋਕਰੀ ਨਾਮ ਵੀ ਕਿਹਾ ਜਾਂਦਾ ਸੀ। ਇਸ ਨੂੰ ਟੋਕਰੀ ਗੀਤ ਇਸ ਲਈ ਕਿਹਾ ਜਾਂਦਾ ਹੈ ਕਿਉਂਕਿ ਇਸ ਗੀਤ ਨੂੰ ਗਾਉਂਦੇ ਸਮੇਂ ਟੋਕਰੀ ਵੀ ਵਜਾਈ ਜਾਂਦੀ ਹੈ। ਟੋਕਰੀ ਉਂਗਲਾਂ ਨਾਲ ਵਜਾਇਆ ਜਾਣ ਵਾਲਾ, ਇੱਕ ਤਾਰਾਂ ਵਾਲਾ ਸਾਜ਼ ਹੈ ਅਤੇ ਇਹ ਇੱਕ ਕਿਸਮ ਦਾ ਗਿਟਾਰ ਵੀ ਹੈ . ਇਹ ਆਮ ਤੌਰ 'ਤੇ ਮਨੁੱਖੀ ਜੀਵਨ, ਰਾਮਾਇਣ, ਮਹਾਭਾਰਤ, ਦੇਵੀ-ਦੇਵਤਿਆਂ ਦੀਆਂ ਕਹਾਣੀਆਂ 'ਤੇ ਆਧਾਰਿਤ ਦਾਰਸ਼ਨਿਕ ਗੀਤ ਹਨ। ਇਸ ਤੋਂ ਇਲਾਵਾ ਇੱਥੇ ਸ਼ੰਕਰਦੇਵ ਅਤੇ ਮਾਧਵਦੇਵਾ ਦੀਆਂ ਕਹਾਣੀਆਂ ਵੀ ਗਾਈਆਂ ਜਾਂਦੀਆਂ ਹਨ। ਟੋਕਰੀ ਨੂੰ ਦਿਹਾਨਾਮ ਨਾਲ ਵੀ ਵਜਾਇਆ ਜਾ ਸਕਦਾ ਹੈ, ਪਰ ਇਸਨੂੰ ਟੋਕਰੀ ਗੀਤ ਨਹੀਂ ਕਿਹਾ ਜਾ ਸਕਦਾ।